CELEX: 32016R2211
Language: mt
Date: 2016-12-06 00:00:00
Title: Regolament tal-Kummissjoni (UE) 2016/2211 tas-6 ta' Diċembru 2016 li jistabbilixxi projbizzjoni tas-sajd għall-paġella l-ħamra fl-ilmijiet tal-Unjoni u f'dawk internazzjonali taż-żoni VI, VII u VIII minn bastimenti li jtajru l-bandiera Franċiża

9.12.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 334/1
            
         REGOLAMENT TAL-KUMMISSJONI (UE) 2016/2211
   tas-6 ta' Diċembru 2016
   li jistabbilixxi projbizzjoni tas-sajd għall-paġella l-ħamra fl-ilmijiet tal-Unjoni u f'dawk internazzjonali taż-żoni VI, VII u VIII minn bastimenti li jtajru l-bandiera Franċiża
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1224/2009 tal-20 ta' Novembru 2009 li jistabbilixxi sistema Komunitarja ta' kontroll għall-iżgurar tal-konformità mar-regoli tal-Politika Komuni tas-Sajd (1), u b'mod partikulari l-Artikolu 36(2) tiegħu,
   Billi:
   
               (1)
            
            
               Ir-Regolament tal-Kunsill (UE) Nru 1367/2014 (2) jistabbilixxi l-kwoti għall-2016.
            
         
               (2)
            
            
               Skont l-informazzjoni li rċeviet il-Kummissjoni, il-qabdiet tal-istokk imsemmi fl-Anness ta' dan ir-Regolament li għamlu l-bastimenti li jtajru l-bandiera tal-Istat Membru msemmi fih jew irreġistrati fih, eżawrew il-kwota allokata għalihom għall-2016.
            
         
               (3)
            
            
               Għaldaqstant jeħtieġ li jiġu pprojbiti l-attivitajiet tas-sajd għal dak l-istokk,
            
         ADOTTAT DAN IR-REGOLAMENT:
   Artikolu 1
   Eżawriment tal-kwota
   Il-kwota tas-sajd allokata għall-Istat Membru msemmi fl-Anness ta' dan ir-Regolament għall-istokk imsemmi fih għall-2016 għandha titqies li hija eżawrita mid-data stipulata f'dak l-Anness.
   Artikolu 2
   Projbizzjonijiet
   L-attivitajiet tas-sajd għall-istokk imsemmi fl-Anness ta' dan ir-Regolament minn bastimenti li jtajru l-bandiera tal-Istat Membru msemmi f'dak l-Anness jew irreġistrati fih għandhom jiġu pprojbiti mid-data stipulata f'dak l-Anness. B'mod partikulari, għandu jkun ipprojbit li jinżamm abbord il-ħut minn dak l-istokk li jinqabad minn dawk il-bastimenti wara dik id-data, jew li dan il-ħut jiġi ttrażbordat jew ittrasportat jew li jinħatt l-art minnhom.
   Artikolu 3
   Dħul fis-seħħ
   Dan ir-Regolament għandu jidħol fis-seħħ l-għada tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-6 ta' Diċembru 2016.
      
         
            Għall-Kummissjoni,
         
         
            F'isem il-President,
         
         João AGUIAR MACHADO
         
            Direttur Ġenerali
         
         
            Id-Direttur Ġenerali għall-Affarijiet Marittimi u s-Sajd
         
      
   
   
      (1)  ĠU L 343, 22.12.2009, p. 1.
   
      (2)  Ir-Regolament tal-Kunsill (UE) Nru 1367/2014 tal-15 ta' Diċembru 2014 li jiffissa għall-2015 u l-2016 l-opportunitajiet tas-sajd għall-bastimenti tal-Unjoni għal ċerti stokkijiet ta' ħut tal-baħar fond (ĠU L 366, 20.12.2014, p. 1).
   
      ANNESS
      
                  Numru
               
               
                  38/DSS
               
            
                  Stat Membru
               
               
                  Franza
               
            
                  Stokk
               
               
                  SBR/678-
               
            
                  Speċi
               
               
                  Il-paġella l-ħamra (Pagellus bogaraveo)
               
            
                  Żona
               
               
                  L-ilmijiet tal-Unjoni u l-ilmijiet internazzjonali taż-żoni VI, VII u VIII
               
            
                  Data
               
               
                  14.11.2016